
 19.7.2017
 BG
 Официален вестник на Европейския съюз
 L 186/1
 РЕГЛАМЕНТ ЗА ИЗПЪЛНЕНИЕ (ЕС) 2017/1343 НА КОМИСИЯТА
 от 18 юли 2017 година
 за изменение на приложение I към Регламент (ЕИО) No 2658/87 на Съвета относно тарифната и статистическа номенклатура и Общата митническа тарифа
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква д) от него,
 като има предвид, че:
 (1)
 С Регламент (ЕИО) No 2658/87 е установена номенклатура от стоки (наричана по-нататък „Комбинираната номенклатура“ или „КН“), която се съдържа в приложение I към посочения регламент.
 (2)
 В интерес на правната сигурност е необходимо да бъдат внесени уточнения по отношение на класирането на капсули, таблетки, пастили и хапчета, произведени от брашна, едрозърнест и дребнозърнест грис, скорбяла, нишесте или екстракти от малц от позиция No 1901 или от продуктите от позиции No 0401 до 0404, когато са предназначени за използване като хранителни добавки.
 (3)
 Съгласно решението на Съда на Европейския съюз по съединени дела C-410/08—C-412/08 (2) годните за консумация хранителни препарати, предназначени за използване като хранителни добавки, съставени главно от растително или животинско масло с добавка на витамини и представени в дози (капсули), трябва да бъдат класирани в позиция No 2106 („Хранителни продукти, неупоменати, нито включени другаде“).
 (4)
 В това решение Съдът уточнява, че в конкретния случай начинът на представяне на съответните продукти (а именно в обвивка) е определящ и разкрива използването им като хранителна добавка, тъй като определя дозирането на хранителните препарати, начина на приемането им и мястото, където се предполага, че влизат в действие. Следователно и двата фактора (обвивката и съдържанието на хранителната добавка) са определящи за предназначението и характера на разглежданите продукти.
 (5)
 В обяснителните бележки към Хармонизираната система относно позиция 2106 се уточнява, че тази позиция включва препаратите, означавани често с името „хранителни добавки“, с добавка на витамини, а понякога и на много малки количества железни съединения, които са представени в опаковки, на които е указано, че са предназначени за поддържане на организма в добро здраве.
 (6)
 Хранителните добавки, произведени от брашна, едрозърнест и дребнозърнест грис, скорбяла, нишесте или екстракти от малц от позиция No 1901 или от продуктите от позиции No 0401 до 0404 и представени под формата на дози, като капсули, таблетки, пастили и хапчета, не спадат към позиция No 1901, тъй като специфичната форма на представяне е показателна за предназначението им на хранителна добавка. Хранителните добавки са много специфичен вид хранителни препарати, упоменати единствено в обяснителните бележки към Хармонизираната система за позиция 2106 и обикновено представяни под формата на дози. Следователно хранителните препарати, предназначени за използване като хранителни добавки, представени в дози и произведени от брашна, едрозърнест и дребнозърнест грис, скорбяла, нишесте или екстракти от малц от позиция No 1901 или от продуктите от позиции No 0401 до 0404, не изпълняват изискванията на позиция No 1901 и следва да бъдат класирани в позиция No 2106.
 (7)
 От съображения за правна сигурност разпоредбите